open-index/open-wikipedia-markdown huggingface dataset:
రాయ వాచకం

**రాయ వాచకం** విశ్వనాథ నాయనయ్యరు గారి స్థానాపతి రచించిన చారిత్రిక గ్రంథం. శ్రీకృష్ణదేవరాయలు గురించి తెలియజేసేది కాబట్టి దీనికి రాయవాచకమని పేరు. స్థానాపతి అంటే సామంత రాజులు తమ ప్రతినిథిగా విజయనగర సామ్రాజ్యంలో నియమించుకున్న ఉద్యోగి. ఈ పుస్తకం పీఠికలో చెప్పినట్లుగా స్థానాపతి రాయల పట్టాభిషేకం, మంత్రులు రాజనీతిని ఉపదేశించడం, పొద్దున్నే రాజు దినచర్య, రాత్రి పట్టణ విహారం, అధికారులతో రాజు పనులు ఎలా చేయించుకునేవారు, గజపతుల మీద దండయాత్ర, తిరుమలలో మొక్కులు తీర్చుకోవడం లాంటి విషయాలు వివరించబడ్డాయి.
## రచనా కాలం, నేపథ్యం
రాయవాచకాన్ని కాశీ విశ్వనాథ నాయనయ్య వారి స్థానాపతి రచించినట్టు చెప్తారే తప్ప రచయిత పేరు ఉండదు. స్థానాపతి అన్నది రచయిత ఉద్యోగ పదవి, విశ్వనాథ నాయనయ్య వృత్తాంతాల్లో సుప్రసిద్ధుడైన మధుర నాయక రాజు విశ్వనాథ నాయకుడు అని భావిస్తారు. విశ్వనాథ నాయకుడి పాలనా కాలం కూడా అస్పష్టంగా ఉండడంతో ఈ రాయవాచకం రచనా కాలమూ అస్పష్టమే. కృష్ణరాయలు మరణించిన శతాబ్ది తర్వాత ఈ పుస్తకాన్ని విజయనగర సామంతుల నుంచి స్వతంత్ర పాలకులైన వారికి ప్రజల మద్దతు కోసం, తమను రాయల వారసులుగా స్థిరపరిచేందుకు గాను రాయవాచకాన్ని రచింపజేయడాన్ని భావించారు.
## విషయం
రాయవాచకం విజయనగర సామ్రాజ్యాన్ని పరిపాలించిన చక్రవర్తుల్లో ప్రముఖుడు, ప్రఖ్యాతుడు అయిన శ్రీకృష్ణ దేవరాయల దినచర్య, రాజ్యపాలన విశేషాలు, చాతుర్యం వంటి విషయాలను వివరించింది. రాయవాచకం స్థానాపతి తన పాలకుడు విశ్వనాథ నాయనయ్యకు సమర్పించిన నివేదిక తరహాలో సాగుతుంది, కృష్ణరాయల పట్టాభిషేకంతో ప్రారంభమై కళింగరాజు గజపతిపై విజయంతో ముగుస్తుంది. రాయల వారి స్నానపానాలు, ఆహార విహారాలు, పాలనా విధానాలు మొదలైనవన్నీ పుస్తకంలో ప్రస్తావించారు.

## మూలాలు

వర్గం:చరిత్ర పుస్తకాలు
వర్గం:తెలుగు పుస్తకాలు
ఏకోనత్రింశతి నాయకులు

వాత్సాయనుడు రచించిన కామసూత్రాలు గ్రంథంలో ఆదర్శ పురుషుని (నాయకుడు) లక్షణాలను వివరిస్తారు. ఆయన అభిప్రాయం ప్రకారం స్త్రీలకు ఆకర్షణీయుడు, సమాజంలో గౌరవనీయుడు కావాలంటే ఈ గుణాలు కలిగి ఉండాలి.
## వాత్సాయన కామసూత్రాలలో ఆదర్శ నాయకుని లక్షణాలు
వాత్సాయనుడు రచించిన కామసూత్రాలు గ్రంథంలో స్త్రీలకు ఆకర్షణీయుడైన మరియు సమాజంలో గౌరవనీయుడైన పురుషుని గుణాలను వివరిస్తారు.

ఆ గ్రంథం ప్రకారం ఆదర్శ నాయకుడు ఈ క్రింది గుణాలను కలిగి ఉండాలి:
# **మహాకులీనుడు** – ఉన్నత వంశంలో జన్మించినవాడు.  
# **విద్వాంసుడు** – విద్యావంతుడు, శాస్త్రజ్ఞానం గలవాడు.  
# **సర్వ సమ్యజ్ఞడు** – వివిధ విషయాలలో పరిజ్ఞానం కలిగినవాడు.  
# **కవి** – కవితా ప్రతిభ గలవాడు.  
# **అఖ్యాన కుశలుడు** – కథనం చేయడంలో నైపుణ్యం కలిగినవాడు.  
# **వాగ్మి** – చక్కగా మాట్లాడగలిగినవాడు.  
# **ప్రదద్భుడు** – ధైర్యసాహసాలు గలవాడు.  
# **శిల్పజ్ఞుడు** – లలితకళలలో నైపుణ్యం కలవాడు.  
# **వృద్ధదర్శి** – దూరదృష్టి గలవాడు.  
# **స్థూలలక్ష్ముడు** – ఆరోగ్యవంతమైన శరీర నిర్మాణం కలవాడు.  
# **మహోత్సాహుడు** – ఉత్సాహభరితుడు.  
# **దృఢభక్తి** – ఆధ్యాత్మిక నిబద్ధత గలవాడు.  
# **అనసూయకుడు** – ఇర్ష్యలేని స్వభావం గలవాడు.  
# **త్యాగి** – త్యాగ స్వభావం కలిగినవాడు.  
# **మిత్రవత్సలుడు** – మిత్రులను ఆదరించేవాడు.  
# **క్రీడనశీలుడు** – వినోదప్రియుడు.  
# **నీరుజుడు** – రోగరహితుడు.  
# **అవ్యంగశరీరుడు** – శరీర దోషాలు లేని వాడు.  
# **ప్రాణవంతుడు** – ఉల్లాసభరిత వ్యక్తిత్వం గలవాడు.  
# **అమద్యవుడు** – మద్యపానం చేయని వాడు.  
# **వృషజాతి నాయకుడు** – పురుషోచిత నాయకత్వ లక్షణాలు గలవాడు.  
# **స్త్రీపణీత** – స్త్రీలను గౌరవించేవాడు.  
# **స్త్రీలాలయిత** – స్త్రీల పట్ల సౌమ్య స్వభావం గలవాడు.  
# **స్త్రీల కవశుడు** – స్త్రీల రక్షకుడు.  
# **స్వతంత్ర వృత్తికుడు** – స్వావలంబి.  
# **అనిష్టుడు** – చెడు కార్యాలను ద్వేషించేవాడు.  
# **అనర్ష్యాళువు** – ద్వేషం, ఇర్ష్యలేని వాడు.  
# **అనవశంకి** – అనవసర సందేహాలు లేని స్వభావం గలవాడు.  

ఈ లక్షణాలు పురుషుని వ్యక్తిత్వ సమగ్రతను సూచిస్తాయి. కామసూత్రం కేవలం శృంగార గ్రంథం మాత్రమే కాకుండా, సామాజిక, నైతిక మరియు సాంస్కృతిక విలువలను కూడా ప్రతిపాదించే గ్రంథమని పండితులు పేర్కొంటారు.

## మూలాలు

వర్గం:సంఖ్యానుగుణ వ్యాసములు
త్రింశతి ఆసనములు

#స్వస్తికాసనము
#గోముఖసనము
#బుద్ధాసనము
#పద్మాసనము
#వీరాసనము
#సింహాసనము
#భద్రాసనము
#ముక్తాసనము
#కర్నికాసనము
#మాయూరాసనము
#కుక్కుటాసనము
#వరాహసనము
#ఐణాసనము
#కౌంచాసనము
#ముద్రికాసనము
#సర్వతోభద్రాసన్యము
#నాగాసనము
#మత్స్యాసనము
#దండాసనము
#వ్యాఘ్రాసనము
#అర్థ చంద్రాసనము
#అర్కాసనము
#శైలాసనము
#ఖడ్గాసనము
#ముద్గరాసనము
#మకరాసనము
#వజ్రాసనము
#గుప్తాసనము
#హస్తికాసనము
#సిద్ధాసనము

వర్గం:సంఖ్యానుగుణ వ్యాసములు
త్రింశతి కర్మలు

#గర్బాధానము
#పుంసవనము
#సీమంతము
#జాతకర్మము
#నామకరణము
#అన్నప్రాసనము
#చౌలము
#ఉపనయము
#ప్రజాపత్యము
#సౌమ్యవము
#అగ్నేయము
#వైశ్వదెము
#గోదానము
#సమావర్థనము
#వివాహము
#అంత్య కర్మము
#అబక్షేపణము
#అకుంచనము
#ప్రసారణము
#గమనము
#ఉత్కేల్పణము (తర్కము)
#యజనము
#యాజనము
#అధ్యయనము
#అధ్యాపనము
#దానము
#ప్రతిగ్రహము (షట్కర్మలు)
#కాయిక కర్మ
#వాదక కర్మ
#మానస కర్మ

వర్గం:సంఖ్యానుగుణ వ్యాసములు
పెద్దొడ్డి (మల్దకల్)

**పెద్దొడ్డి**, తెలంగాణ రాష్ట్రం, జోగులాంబ గద్వాల జిల్లా, మల్దకల్ మండలంలోని గ్రామం. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత మహబూబ్ నగర్ జిల్లా లోని ఇదే మండలంలో ఉండేది.

## రాజకీయాలు
2013 జూలైలో జరిగిన గ్రామపంచాయతి ఎన్నికలలో గ్రామ సర్పంచిగా చిన్న తిమ్మారెడ్డి ఎన్నికయ్యారు.

## మూలాలు

## వెలుపలి లింకులు
శోధన (కథలు)

బలివాడ కాంతారావు గారు అనేక రచనలు చేసారు. ఆయన రాసిన అనేక కథల్లో చాలావరకూ ఏరి కూర్చిన రచన **శోధన కథలు**. తెలుగు సాహిత్యంలో ఉత్తరాంధ్ర జనజీవన విధానాన్ని చిత్రిస్తూ సాగిన కథలు ఈ శోధన కథలు.

## రచయిత పరిచయం
ఈయన ఆంధ్రప్రదేశ్ లోని శ్రీకాకుళం జిల్లాలోని మడపాం అనే గ్రామంలో జన్మించాడు. భారత సైన్యంలో వివిధ కేడర్లలో పనిచేశాడు. 38 దాకా నవలలు రాశాడు. ఇంకా 400 దాకా కథలు, 5 నాటికలు, రేడియో నాటికలు రచించాడు.

## ఇతర విశేషాలు
* ఈయన రచన దగాపడిన తమ్ముడు నేషనల్ బుక్ ట్రస్ట్ వారు అన్ని భారతీయ భాషలలోకీ విడుదల చేసారు.
* 1972లో *పుణ్యభూమి* నవలకు అంధ్రప్రదేశ్ సాహిత్య అకాడమీ అవార్డు వచ్చింది
* 1986లో *వంశధార* నవలకు తెలుగు విశ్వవిద్యాలయం పురస్కారాలు లభించాయి.
* సాహిత్యంలో కాంతారావు గారు చేసిన సేవలకు గుర్తింపుగా 1988లో గోపీచంద్ అవార్డు
* 1996లో కళాసాగర్ మద్రాసు వారి విశిష్ట పురస్కారం, రావి శాస్త్రి స్మారక పురస్కారం,
* 1998లో విశాలంధ్ర ప్రచురణాలయం ప్రచురించిన *బలివాడ కాంతారావు కథలు * కథా సంకలనానికి కేంద్ర సాహిత్య అకాడమీ అవార్డులు లభించాయి.
* అనేక సాహితీ సంస్థలు పలు సందర్భాలలో వీరిని సత్కరించాయి. బలివాడ కాంతారావు గారి రచనలపై ముగ్గురు సింద్ధాంత వ్యాసాలను రాసి పి.హెచ్.డి. డిగ్రీలు, కొందరు ఎం.పి.ఎల్ డిగ్రీలు కూడా సంపాదించారు.

## ఇందులో
ఈ పుస్తకంలో 49 కథలు, 5 కథానికలు సంకలనం చేసారు. వాటిలో
### కథలు

### కథానికలు

## మూలాలు, బయటి లింకులు
* https://web.archive.org/web/20070927223607/http://www.indiaclub.com/shop/AuthorSelect.asp?Author=Balivada+Kantha+Rao
* https://web.archive.org/web/20131230233424/http://www3.sahitya-akademi.org/

వర్గం:తెలుగు పుస్తకాలు
డక్

**డక్** (Duck) అనే ఆంగ్ల పదానికి బాతు అని అర్ధం.

* డోనాల్డ్ డక్ (Donald Duck) అనేది ది వాల్ట్ డిస్నీ కంపెనీ కు చెందిన ఒక అమెరికన్ కార్టూన్ పాత్ర . 
* డక్‌డక్‌గో (DuckDuckGo) అనేది ఒక అంతర్జాల శోధనా యంత్రం.
డొనాల్డ్

**డొనాల్డ్** (Donald) అనేది ఒక ఆంగ్ల పేరు.

* డొనాల్డ్ డక్
* డొనాల్డ్ నూత్ కంప్యూటర్ శాస్త్రవేత్త.
* కర్ట్ డొనాల్డ్ కోబెన్ అమెరికా కు చెందిన ఒక పాటల రచయిత ...
ఎన్డీటీవీ

**న్యూ ఢిల్లీ టెలివిజన్ ** లేదా ** ఎన్డీటీవీ ** 1988 లో ప్రణయ్ రాయ్, రాధికా రాయ్ లచే స్థాపించబడిన ఒక భారతీయ వార్తా ప్రసార సంస్థ.
## ఎన్డీటీవీ ఛానెళ్ళు
ఈ సంస్థకు పలు ఛానెళ్ళు ఉన్నాయి. వీటిలో కొన్ని
* ఎన్డీటీవీ 24x7 – ఆంగ్ల వార్తా ఛానెల్
* ఎన్డీటీవీ ఇండియా – హిందీ వార్తా ఛానెల్
* ఎన్డీటీవీ ప్రాఫిట్ – వాణిజ్య వార్తా ఛానెల్
* ఎన్డీటీవీ గుడ్‌టైమ్స్ – ప్రాయోజిత కార్యక్రమాల ఛానెల్
## అంతర్జాతీయ ఛానెల్స్
* ఏటీన్ ఎన్డీటీవీ 24x7
* ఎన్డీటీవీ వరల్డ్‌వైడ్
* ఎన్డీటీవీ కన్వర్జెన్స్ – వెబ్‌సైట్, మొబైల్ అప్లికేషన్స్
* ఇండియన్ రూట్స్- భారతీయ ఈ-కామర్స్ వెంచర్.

## ఇవి కూడా చూడండి

* మరియా షకీల్

## బయటి లంకెలు
* 
* 
* 
* 
* NDTV Worldwide

## మూలాలు


వర్గం:సంస్థలు
వర్గం:టెలివిజన్ ఛానెళ్ళు
బీద బ్రతుకు (పుస్తకం)

**[[యలమంచిలి వెంకటప్పయ్య|యలమంచలి వెంకటప్పయ్య]]** గారు1985 లో తన స్వీయ జీవిత చరిత్రను **'బీద బ్రతుకు**" అనే పేరుతో రాసారు. ఈ పుస్తకం వెంకటప్పయ్య గారి జీవిత చరిత్రతో పాటు ఆనాటి గ్రామీణ సమాజిక జీవన పరిస్థుతులను, స్వాతంత్ర్య పోరాటం గురించి మనకు పరిచయం చేస్తుంది.

చదువుకు, ఎదుగుదలకు బీదరికం అడ్డుకోలేదని,పట్టుదలవుంటే దేనినైనా సాధించుకోగలరనే సందేశం ఇస్తుంది.

## పుస్తకంలోని కొన్ని భాగాలు మచ్చుకు
*జైలులోని కొందరు ఖైదీలు  తోటి ఖైదీలకు మంగలి పని చేసేవారు. వారికి పీపా ఇనుప రేకులను సాన పట్టించి ఇచ్చి వాటితో క్షౌరం చేయమనే వారు. రాజకీయ ఖైదీలమైన మేము ఆ పీపా రేకులతో క్షౌరం చేయించుకొనే వారము కాదు. గడ్డాలు, మీసాలు పెంచుకొని తిరిగే వారము. క్షౌరం చేయించు కోనందుకు జైలు సూపరింటెండెంటు మాకాళ్ళకు బేడీలు వేసి శిక్ష విధించే వారు. మేము శిక్ష అనుభవించడానికి ఒప్పుకునే వాళ్ళమే కాని పీపా రేకు కత్తులతో గడ్డాలు చేయించు కోడానికి సమ్మతించే వాళ్ళం కాదు.*

*నెల్లూరులో హిందీ చదువు తున్నందుకు నెలకు నాలుగు రూఫాయలు ఉపకార వేతనం ఇచ్చే వారు. ఆ రోజుల్లో నెల్లూరులో భోజన హోటల్ల ల్లో రెండు పూటలకు భోజనానినికి నెలకు 7 రూపాయలు తీసుకునే వారు. నావద్ద నాలుగు రూపాయలు తప్ప అదనంగా ఒక్క దమ్మిడీ కూడ లేదు. అందుచేత ఒక బ్రాహ్మణ హోటల్ యజమాను రాలిని బ్రతిమాలుకొని ఉదయం 12 గంటలకు ఒక్క పూట భోజనానికి నెలకు మూడున్నర రూపాయలిస్తానని అంగీక రింప జేసి మిగిలిన అర్థ రూపాయితో రాత్రికి భోజనానికి బదులు ఒక కాణీకి వేయించిన శెనగ పప్పు బెల్లము తిని నీళ్ళు తాగి పడుకునే వాణ్ణి. కాని రెండు నెలల తర్వాత ఆ హోటల్ యజమానురాలి కొడుకు తల్లికి నేను ఒకేసారి రెండు పూటలా  సరిపడే అన్నం తింటున్నానని చెప్పి నన్ను మానిపించాడు.* (పుట. 47)

*మహాత్మా గాంధీజీ హరిజన దేవాలయ ప్రవేశ ఉద్యమ సందర్భ పర్యటనలో ఆంధ్ర ప్రాంతానికి వచ్చినప్పుడు ఒక రాత్రి అయితా నగర్ లో మకాం చేశారు. అప్పుడు మహాత్మా గాంధీ గారికి సేవ చేయడానికి, వారితో కొద్ది సేపు మాట్లాడడానికి, వారి హిందీ ఉపన్యాసాన్ని తెలుగులోనికి అనువదించ డానికి నాకు అవకాశం లభించింది. ఆ సందర్బంలో అయితా నగర్ రామాలయములోనికి హరిజనుల ప్రవేశం జరిగింది.* (పుట.50)

*ఆరోజుల్లో... వడ్ల బస్తా ఖరీదు రెండున్నర రూపాయల నుండి మూడు రూపాయలుండేది. బియ్యం బస్తా ఖరీదు ఏడున్నర నుంచి ఎనిమిది రూపాయల వరకుండేది. పాత చిన్న మోటరు కారు 400–500 రూపాయలకు, క్రొత్తది 3-- 4 వేల రూపాలయలే వచ్చేవి. బియ్యం రూపాయకు 15 కిలోలు వచ్చేవి. .... (పుట. 58)*

శ్రీ యలమంచలి వెంకటప్పయ్య గారు 98 సంవత్సరాలు నిండు జీవితాన్ని గాందేయ మార్గంలో, సామాజిక స్పృహతో గడిపి చని పోయిన తర్వాత కూడా తన శరీరాన్ని ఏదైనా ఒక వైద్య కళాశాలకు దానమివ్వ వలసినదిగా ప్రమాణ పత్రాన్ని వ్రాసారు. దానిని ఈ పుస్తకంలో ప్రచురించారు.

దానిని అనుసరించి విజయ వాడలోని సిద్దార్థ వైద్య కళాశాలకు వీరి భౌతిక శరీరాన్ని దానం చేసారు.వారి కళ్ళను ఇద్దరు అందులకిచ్చి వారికి నేత్ర దానం చేయ గలిగారు.

వర్గం:తెలుగు పుస్తకాలు
వర్గం:స్వీయ చరిత్రలు
వర్గం:1985 పుస్తకాలు
బెంజిడిన్

**బెంజిడిన్** (**Benzidine** or **4,4'-diamino[[biphenyl]]**) ఒక ఆర్గానిక్ కాంపౌండ్. దీని రసాయన ఫార్ములా: (C6H4NH2)2. దీనిని ప్రయోగశాలలో సయనైడ్, రక్తం ఉన్నది/లేనిది తెలుసుకొనడానికి ఉపయోగించేవారు. కొన్ని వర్ణకాల తయారీలో ఉపయోగిస్తారు. అయితే దీని వాడడం వలన మూత్రకోశపు క్యాన్సర్ వస్తుందని తెలిసిన తర్వాత దీని స్థానంలో కొన్ని ఇతర రసాయనాలను ఉపయోగిస్తున్నారు. 
అందువలన దీనిని జాగ్రత్త వహించాలసిన రసాయనాల జాబితాలో చేర్చారు.

## మూలాలు

వర్గం:రసాయన పదార్థాలు
నిరుపమ రాఘవన్

**నిరుపమ రాఘవన్** తొలి భారతీయ ఖగోళ భౌతిక శాస్త్రవేత్త.
## జీవిత విశేషాలు
ఒక దశాబ్ద కాలం పాటు న్యూఢిల్లీలోని నెహ్రూ ప్లానిటోరియం డైరక్టరుగా పనిచేసిన ఈమె మద్రాసులో జన్మించారు. బాల్యం నుండి అంతరిక్షం మీద ఆసక్తి పెంచుకొని, విజ్ఞాన శాస్త్రంలో ఉన్నత విద్యను చదివారు. కొడైకెనాల్ లోని సోలార్ అబ్జర్వేటరీలో కొంతకాలం పరిశోధనలు నిర్వహించారు. ఆ తర్వాత కాన్పూర్, ఢిల్లీ నగరాలలోని ఐ.ఐ.టి ఆస్ట్రోఫిజిక్స్ లెక్చరర్ గా ఉండి విద్యార్థులలో రోదసి విజ్ఞానాన్ని నూరిపోసారు.

డాక్టర్ నిరుపమ గారు ప్రధానంగా యువతలో విశ్వజ్ఞానం మీద ఆసక్తి, అభిరుచిని కలిగించడానికి విశెష కృషి చేసారు. అంతరిక్ష రంగంలో మాతృదేశం ఉన్నత శిఖరాలను అధిరోహించడానికి తన వంతు పాత్ర పోషించారు. విజ్ఞాన శాస్త్రం అంతరిక్ష రంగం గూర్చి విశేష ప్రచారం చేసారు. విద్యార్థుల అవగాహనకు అందే రీతిలో "Celestial Hide and Seek" అనే పేరుతో గ్రహణాల మీద ఒక విజ్ఞాన గ్రంథాన్ని వ్రాసారు. మద్రాసు లోని అడాయార్ లైబ్రరీలో ప్రాచీన భారతీయ ఖగోళ శాస్త్రవేత్తలు రాసిన లిఖిత ప్రతులను గాఢ అధ్యయనం చేసారు. నక్షత్రముల గమనము నుంచి మన పూర్వీకులు ఏ విధంగా స్ఫూర్తి అందుకున్నదీ వివరిస్తూ పరిశోదహ్నా పత్రాలను వెలువరించారు.

ఖగోళ శాస్త్రాన్ని వురాతత్వ శాస్త్రంతో మేళవించి, సాహిత్యం, గణీత శాస్త్రములకు ముడిపెట్టి పలు పరిశోధనలు చేశారు. జాతీయ అంతర్జాతీయ సదస్సులలో ఉపన్యసించారు. ఈమె భర్త రాఘవన్ కూడా శాస్త్రవేత్త. ఈమెను అన్ని విధాలుగా ప్రోత్సహించి, ఈమె పరిశోధనలకు సహాయ సహకారాలు అందించారు. న్యూఢిల్లీలో "అమెచ్యూర్ అస్ట్రానమర్స్ సొసైటీ"ని స్థాపించి యువతరాన్ని ఖగోళ శాస్త్రం వైపుకు మళ్ళించిన ఆమె 2007, ఫిబ్రవరి 23 న మరణించారు.

## మూలాలు

## ఇతర లింకులు

వర్గం:ఖగోళ శాస్త్రవేత్తలు
వర్గం:తమిళనాడు మహిళా శాస్త్రవేత్తలు
వర్గం:2007 మరణాలు
శేషభట్టరు సింగరాచార్యులు

**శేషభట్టరు సింగరాచార్యులు ** మహబూబ్ నగర్ జిల్లా లోని జటప్రోలు సంస్థానంలో ఆస్థానకవిగా ఉండేవాడు. సంస్థానపు ప్రభువు చిన మాధవరావు సింగరాచార్యులను ఆదరించారు. ఇతనికి గడియకు నూరు పద్యాలు చెప్పగల దిట్టని, రోజుకో గ్రంథం రాయగల సమర్థుడని పేరుంది. 'కేశవ విలాసం ' అను ప్రబంధం వీరి ప్రముఖ రచన... చిన మాధవరావు కోరిక మేరకు వీరు 'శూద్ర ధర్మోత్పల ద్యోతినీస్మృతి కౌముది ' అను దీర్ఘ శీర్షిక కలిగిన మరో రచన చేశారు. ఈ గ్రంథం శ్రీరాయ మదనపాలుడు అదే పేరుతో రచించిన గీర్వాణ గ్రంథానికి వ్యాఖ్యాన రూప అనువాదం. శూద్రులకు గర్భధానాది సంస్కారాలు, పల్లెలా తోమాలి, ఎలా పడుకోవాలి మొదలగు అనేక విషయాలు ఇందులో వర్ణితాలు. కవి ఈ గ్రంథాన్ని జటప్రోలు సంస్థానపు ప్రభువైన చిన మాధవరావు తండ్రి నరసింగరావుకు అంకితమిచ్చాడు. 
## మూలాలు

వర్గం:మహబూబ్ నగర్ జిల్లా ప్రాచీన కవులు
వర్గం:మహబూబ్ నగర్ జిల్లా కవులు
వర్గం:తెలుగు కవులు
వర్గం:జటప్రోలు సంస్థాన ఆస్థాన కవులు
అమ్మమ్మ చదువు (పుస్తకం)

*అమ్మమ్మ చదువు* సుధామూర్తి రాసిన కథల పుస్తకం. సుధామూర్తి ఇన్పోసిస్ అధినేత ఎన్.ఆర్. నారాయణ మూర్తి భార్య. ఆమె *కథలు చెప్పడం అంత సులబం కాదు.* అంటూనే అతి సునాయాసంగా అతి మంచి కథలను చెప్పారు. . వీటిని కథలు అనడం కన్నా రచయిత జీవిత పాఠాలు అని అంటే ఇంకా బాగుంటుంది. ఇందులో వున్న కథలన్నీ రచయిత అనుభవాలే. ఈ కథలు అనేక భాషలలో అనువదించ బడ్డాయి. ఈ పుస్తకం ఆంగ్ల మూలానికి తెలుగు అనువాదం. ఇందులోఅమ్మమ్మ చదువు అనే కథతో పాటు 35 కథలున్నాయి.

## అభిప్రాయాలు

* సలలితంగా సందేశం...కల్పిత కథానికలు కావు, స్వీయానుభవాల నుంచి జాలువారిన ముత్యాల సరాలు. - ఇండియా టుడే
* జీవితంలో తాను స్వయంగా ఎదుర్కొన్న అనేకానేక సమస్యలకు అనుభవపూర్వకంగా నిర్మాణాత్మక సమాధానాలు సూచించే కథల్లాంటి రచనలు ఇవి. ఈ ఆత్మకథాత్మక కథనాలలో మనావతా పరిమళాలు గుబాళిస్తాయి. - ప్రజాసాహితి

## మూలాలు

వర్గం:కథా సంకలనాలు
వర్గం:తెలుగు అనువాద పుస్తకాలు
రమణ్ సింగ్

**రమణ్ సింగ్,**  (జననం:1952 అక్టోబరు 15) అతను గతంలో 2019 నుండి 2023 వరకు భారతీయ జనతా పార్టీ జాతీయ ఉపాధ్యక్షుడిగా, 2008 నుండి  రాజ్‌నంద్‌గావ్‌ శాసనసభ నియోజకవర్గం నుండి ఛత్తీస్‌గఢ్ శాసనసభ సభ్యుడుగా ప్రాతినిధ్యం వహిస్తున్నాడు. 2004 నుండి 2008 వరకు డోంగర్‌గావ్ నుండి ఛత్తీస్‌గఢ్ శాసనసభ సభ్యునిగా పనిచేశాడు. అతను 2003 డిసెంబరు 7 నుండి 2018 డిసెంబరు 17 వరకు 15 సంవత్సరాల పాటు ఛత్తీస్‌గఢ్‌ ముఖ్యమంత్రిగా మూడు పర్యాయాలు 2వ ముఖ్యమంత్రిగా  సుదీర్ఘకాలం పాటు పనిచేసాడు.1999 నుండి 2003 వరకు వాజ్‌పేయి క్యాబినెట్‌లో వాణిజ్యం, పరిశ్రమల శాఖ సహాయ మంత్రిగా, 1999 నుండి 2004 వరకు రాజ్‌నంద్‌గావ్ నుండి లోక్‌సభ సభ్యునిగా పనిచేశాడు. 2003 వరకు 1993 నుండి 1998 వరకు కవార్ధా నుండి మధ్య ప్రదేశ్ శాసనసభ సభ్యుడుగా పనిచేసాడు. అతను 2019 నుండి 2023 వరకు భారతీయ జనతా పార్టీ మాజీ జాతీయ ఉపాధ్యక్షుడుగా పనిచేసాడు.

అతను ప్రస్తుతం 2023 డిసెంబరు 10 నుండి ఛత్తీస్‌గఢ్ శాసనసభ స్పీకర్‌గా పనిచేస్తున్నాడు. గతంలో అతను 1999 నుండి 2003 వరకు వాజ్‌పేయి క్యాబినెట్‌లో వాణిజ్యం, పరిశ్రమల శాఖ సహాయ మంత్రిగా పనిచేశారు, మధ్య ప్రదేశ్ నుండి ఛత్తీస్‌గఢ్ రాష్ట్రం  విడిపోయే ముందు, అతను 1990 నుండి 1998 వరకు కవార్ధా నుండి మధ్య ప్రదేశ్ శాసనసభ సభ్యుడుగా పనిచేసాడు.

## బాల్యం
రమణ్‌సింగ్ 1952 అక్టోబరు 15లో మధ్య ప్రదేశ్‌లో వీరభద్రసింగ్ ఠాకూర్, సుధాసింగ్‌ దంపతులకు జన్మించాడు.  అతను 1975లో రాయ్‌పూర్‌లోని ప్రభుత్వ ఆయుర్వేద కళాశాల నుండి తన బ్యాచిలర్ ఆఫ్ ఆయుర్వేద మెడిసిన్, సర్జరీ (BAMS) పూర్తి చేశాడు.

## రాజకీయ ప్రస్థానం
వైద్యుడిగా ఉన్నప్పుడే ఆరెస్సెస్‌తో అనుబంధం కొనసాగించిన రమణ్ సింగ్, రాజకీయాలలో ప్రవేశించి భారతీయ జనసంఘలో చేరి, 1976-77లో ఆ పార్టీ కవార్థా శాఖ అధ్యక్షుడిగా నియమితులైనారు. 1983లో కవార్థా పురపాలక సంఘం కౌన్సిలర్‌గా ఎన్నికయ్యారు. 1990, 1993లలో మధ్య ప్రదేశ్ శాసనసభ సభ్యుడిగా విజయం సాధించారు. 1999లో రాజ్‌నందగాన్ లోక్‌సభ నియోజకవర్గం నుంచి 13వ లోక్‌సభకు విజయం సాధించి అటల్ బిహారి వాజపేయి మంత్రివర్గంలో వాణిజ్య, పరిశ్రమల శాఖ సహాయ మంత్రిగా పనిచేశాడు.

ఛత్తీస్‌గఢ్‌ ప్రత్యేక రాష్ట్రం ఏర్పాటైనక రాష్ట్ర భారతీయ జనతా పార్టీ అధ్యక్షుడైనారు. 2003లో పార్టీని విజయపథంలో నడిపించి ముఖ్యమంత్రి పదవి రేసులో ఉన్న దిలీప్ సింగ్ జుదేవ్ అవినీతి కేసులో ఇరుక్కోవడంతో ఇతనికి అవకాశం లభించింది. 2005లో నక్సలైట్ల స్ంస్థలను నిషేధించడంతో పాటు కాంగ్రెస్ నేత మహేంద్రకర్మ ప్రారంభించిన సల్వాజుడుంకు బహిరంగ మద్దతు ప్రకటించారు. 2008 శాసనసభ ఎన్నికలలోనూ, 2013 శాసనసభ ఎన్నికలలో గెలిచి వరుసగా మూడుసార్లు ముఖ్యమంత్రిగా బాధ్యతలు నిర్వహించాడు.

## మూలాలు

వర్గం:భారతీయ జనతా పార్టీ రాజకీయ నాయకులు
వర్గం:1952 జననాలు
వర్గం:చత్తీస్‌గఢ్ ప్రముఖులు
చరణ్

**చరణ్** ఒక భారతీయుల పేరు.

* చరణ్ సింగ్ (Charan Singh) భారతదేశపు పార్లమెంటు సభ్యుడు.
* రాం చరణ్ తేజ (Ram Charan Tej) ప్రముఖ తెలుగు సినిమా నటుడు.
* రామ్ చరణ్ (Ram Charan) ఒక వ్యాపార సలహాదారుడు, వక్త, రచయిత. 
* చరణ్‌ రాజ్ (Charan Raj) దక్షిణ భారతీయ సినిమా నటుడు. 
* ఎస్.పి.బి.చరణ్ (S.P.B.Charan) భారతీయ చలనచిత్ర నటుడు, నిర్మాత, నేపథ్యగాయకుడు.
సూడోఎఫిడ్రిన్

**సూడోఎఫిడ్రిన్** (**Pseudoephedrine**;  or ; **PSE**) ఒక రకమైన మందు. దీనిని ఎక్కువగా జలుబు చేసిన వారిలో ముక్కునుండి నీరుకారడం తగ్గించడానికి ఉపయోగిస్తారు. కొంతమంది నిద్రరాకుండా కూడా మేలుకొని వుండడానికి కూడా వాడుతున్నారు.

దీని ముఖ్యమైన లవణాలు సూడోఎఫిడ్రిన్ హైడ్రోక్లోరైడ్ (pseudoephedrine hydrochloride), సూడోఎఫిడ్రిన్ సల్ఫేట్ (pseudoephedrine sulfate) చాలా జలుబు మందులలో ఇతర ఏంటీహిస్టమిన్ మందులతోను, ఏస్పిరిన్, ఐబూప్రోఫెన్, పారాసిటమాల్ వంటి నొప్పి నివారణ మందులతో కలుపి అమ్మబడుతున్నాయి. 

## మూలాలు

వర్గం:మందులు
టాయ్ స్టోరీ

***టాయ్ స్టోరీ*** 1995 సంవత్సరంలో విడుదల అయిన కంప్యూటర్ యానిమేషన్ చలనచిత్రం. పిక్సర్ మొదటి సినిమా అయిన టాయ్ స్టోరీనే మొట్టమొదటి పూర్తి స్థాయి కంప్యూటర్ యానిమేటెడ్ చలనచిత్రం కావడం విశేషం. పిల్లవాడు, అతడి ఆటబొమ్మల నేపథ్యంలో రూపొందిన ఈ చిత్రంలో మనుష్యులు ఉన్నప్పుడు బొమ్మలన్నీ వాటిలో జీవం లేనట్లుగా నటిస్తాయి. స్టీవ్ జాబ్స్, ఎడ్విన్ కట్మల్ దీనికి ఎక్జిక్యూటివ్ నిర్మాతలు.
శ్రీకాళహస్తి మహాత్మ్యము

**శ్రీకాళహస్తి మహాత్మ్యం** ధూర్జటి రచించిన తెలుగు ప్రబంధం. ఇందులో నాలుగాశ్వాసాలున్నాయి. శ్రీకాళహస్తి క్షేత్ర మహాత్మ్యాన్ని తెలియజేసే కావ్యమిది. ఇందులో శివభక్తులైన చెలది, నాగుబాము, ఏనుగు, తిన్నని కథలున్నాయి.
## ప్రచురణ చరిత్ర
వ్రాతప్రతిగా ఉన్న కాళహస్తి మహాత్మ్యాన్ని ప్రచురణలోకి తెచ్చే సంకల్పంతో కృషిచేసిన వ్యక్తి కొత్తపల్లి వెంకట పద్మనాభశాస్త్రి. అతను ఎంతో కృషిచేసి తయారుచేసిన ప్రతి, దోషభూయిష్టముగా ఉండడంతో మరలా రెండవ ముద్రణను సరిగా వేయించే ప్రయత్నంలో కృషిచేస్తుండగా మృతిచెందాడు. ఆ మిగిలిన పనిని పద్మనాభ శాస్త్రి భార్య అన్నపూర్ణమ్మ కోరిక మేరకు వావిలికొలను సుబ్బారావు చేసి ప్రచురించాడు.
## మూలాలు

వర్గం:తెలుగు కావ్యములు
కొత్తపల్లి (మాసపత్రిక)

**కొత్తపల్లి** బాలల కోసం రూపొందించబడిన మాసపత్రిక. ఇందులో రచనలు చాలా వరకూ విద్యార్థులచే రచించబడతాయి. ఇది ముద్రిత, అముద్రిత (e-పుస్తకం) రూపాలలో అందుబాటులో ఉంది. ఇది అనంతపురం నుంచి వెలువడుతున్న పిల్లల మాసపత్రిక. తెలుగు పిల్లలకు మానవీయ స్పర్శ ఉన్న కథలను, ఆటపాటలను, విద్య, విజ్ఞాన, వినోదాలను, పిల్లల స్వీయ దృక్పథంలో బేషరతుగా అందించడమే తమ లక్ష్యంగా పెట్టుకున్న ఈ పత్రికలో రచయితలు చాలామంది చిన్న పిల్లలే. ఈ *పత్రికను 2008 నుండి నడిపిస్తున్నారు.కొత్తపల్లి ఒక సామూహిక ప్రయత్నం.*

కొత్తపల్లి లో  కథలు రాయడం అనే లిటరరీ ఎఫర్ట్‌ని ఓపెన్ సోర్స్ స్పిరిట్‌కి అన్వయిస్తూ వివరించవచ్చు. ఉదాహరణకి ఎవరైనా కొత్తపల్లి లోని కథలని ఎప్పుడైనా ఎక్కడైనా ముద్రించి ఎవరితోనైనా పంచుకోవచ్చు. హక్కులు అన్నీ పిల్లలవే. కథలకి బొమ్మలు వేయించి ఒక వేదికని ఏర్పరచడం, ఒక సమన్వయ కర్తగా వ్యవహరించడం మాత్రమే కొత్తపల్లి చేసే పని. ఒకసారి వెబ్‌సైట్‌లో పెట్టాక ఇక అన్ని హక్కులూ సమూహానివే అన్న ఈ నమూనా (మోడల్) కొత్తపల్లి వెనకాల ఉన్న ముఖ్యమైన కోణం.కొత్తపల్లి పత్రికను 2011 జనవరి నుండి అంటే, ముఫ్ఫైమూడో సంచికనుండి ఆఫ్‌సెట్లో ముద్రిస్తూ ఉన్నారు.  అనంతపురం లోని టింబక్టు ప్రాంతంలోని బడులు కొన్నింటిలోని విద్యార్థులు కలిసి నిర్వహిస్తున్న పత్రిక ఇది పత్రికని ’క్రియేటివ్ కామన్స్’ లైసెన్సు BY-NC-SA 4.0 తో విడుదల చేసారు. ఇది  విరివిగా ఓపెన్ సోర్సు ను వాడడమే కాక దాని గురించి ప్రచారం చేస్తుంది. కొత్తపల్లి పత్రిక ఆన్లైన్ లో ఇక్కడ చదవొచ్చు

## కొత్తపల్లి కార్యబృందం

## మూలాలు


వర్గం:తెలుగు పత్రికలు
నిర్వచనోత్తర రామాయణం

alt=పట్టాభిషిక్తులైన సీతారాములు - ఇతర దేవతలు, పరివారం సమేతంగా|thumb|పట్టాభిషిక్తులైన సీతారాములు - ఇతర దేవతలు, పరివారం సమేతంగా
**నిర్వచనోత్తర రామాయణము** తొలి తెలుగు ప్రబంధముగా ఖ్యాతిగాంచినది. హిందూ పురాణమైన రామాయణం ఆధారం చేసుకొని, దీనిని తిక్కన రచించాడు.

ఈ కావ్యంలోని పది ఆశ్వాసాలలో 1280 పద్యాలు ఉన్నాయి.

## కథాసంగ్రహం
అయోధ్యకు మహారాజైన దశరథునికి శ్రీరామాదులు నలుగురు పుత్రులు జన్మించారు. శ్రీరాముడు శివధనుర్భంగం చేసి సీతను వివాహమాడాడు. సీతాలక్ష్మణులతో వనవాసం చేస్తూ, శూర్పణఖ గర్వమణచి, రావణకుంభకర్ణాదుల్ని వధించాడు. ఆ మహానుభావుడు అగ్ని దేవతా సన్నిధిని సీతను పరిగ్రహించి, విభీషణ సుగ్రీవ వాయునందనుల్ని ఆదరించి, దేవేంద్రాదులచే స్తుతింపబడి, లక్షణుడు పుష్పక విమానం తేగా అందులో సీతాసమేతుడై సపరివారంగా అయోధ్యా పట్టణానికి సంతోషంగా వెళ్లి, ప్రజల మన్ననలు పొంది, రాజ్యపాలన చేశాడు.

శ్రీరాముని కొలువుకూటానికి జనకాదులు వచ్చారు. అగస్త్యుడు శ్రీరామునికి విశ్రవసువు, వైశ్రవణుడు, సుకేతువు, మాల్యవదాదులు, రావణకుంభకర్ణ విభీషణుల వృత్తాంతం తెలిపాడు.

సీతారాములు ఉద్యాన జలవిహారాలు సల్పారు. సీతాదేవి గర్భవతి అయింది. శ్రీరాముడు లోకాపవాదభీతిచే, సీతను అడవిలో విడువమన్నట్లు లక్షణుడామెతో చెప్పాడు. వాల్మీకి మహర్షి సీతను తన ఆశ్రమానికి తీసుకొని వెళ్ళి మునిపత్నుల కప్పగించాఅడు.

శ్రీరాముడు అశ్వమేధయాగం చేశాడు. కుశలవులు యాగశాలలో రామాయణం గానంచేసి, శ్రీరామునిచే సన్మానించబడ్డారు. వాల్మీకి శ్రీరామునికి సీత వృత్తాంతం చెప్పి కుశలవుల్ని అతనికి అప్పగించాడు. సీత తన పాతివ్రత్య మహిమచే భూమిలో ప్రవేశించింది. శ్రీరాముడు లవకుశుల్ని అయోధ్యకు తీసికొనిపోయి రాజవిద్యలు నేర్పించాడు. శ్రీరామచంద్రుడు సకల జనానందకరంగా రాజ్యపాలన గావించాడు.

## మూలాలు

వర్గం:తెలుగు కావ్యములు
వర్గం:రామాయణం
సముద్రమట్టానికి సగటు ఎత్తు

thumb|250x250px|కాడెన్ బెకన్ వద్ద సముద్ర మట్టానికి పైనఎత్తు వివరాలు లిఖించిన రాయి
**సముద్ర మట్టానికి ఎత్తు,** అనేది ఒక ప్రదేశం ఎత్తు కొలత. ఇది చారిత్రాత్మక సగటు సముద్ర మట్టాన్ని అధారంగా నిర్ణయిస్తారు.  వాతావరణ మార్పు, ఇతర కారకాలచే సగటు సముద్ర మట్టాలు ప్రభావితమవుతాయి, కాలక్రమేణా మార్పు చెందుతాయి. ఒకానొక సమయంలో  నమోదు చేయబడిన కొలతలు ఒక నిర్దిష్ట సమయంలో సముద్ర మట్టానికి ఇచ్చిన ప్రదేశం వాస్తవ ఎత్తుకు  భిన్నంగా ఉండవచ్చు.

## ఉపయోగాలు
సముద్ర మట్టానికి పైన ఉన్న మీటర్లు  లేదా అడుగులు దీని ఎత్తు ప్రామాణిక కొలత వలన ఉపయోగాలు.

* పట్టణాలు, పర్వతాలు, ఇతర మైలురాళ్ళు వంటి భౌగోళిక స్థానాలు గుర్తింపు విషయయంలో ...
* భవనాలు ఇతర నిర్మాణాల పైభాగం నిర్మాణాల విషయంలో....
* విమానాలు లేదా హెలికాప్టర్లు వంటి ఎగురుతున్న వస్తువులు లేదా పరికరాల విషయంలో తగిన జాగ్రత్తలు కోసం.

## ఇది ఎలా నిర్ణయించబడుతుంది
ఒక ప్రదేశం, వస్తువు లేదా బిందువు సముద్ర మట్టానికి ఎత్తును మీటర్లలో అనేక విధాలుగా నిర్ణయించవచ్చు. సర్వసాధారణమైనవి:

* గ్లోబల్ నావిగేషన్ శాటిలైట్ సిస్టమ్ (జిపిఎస్ వంటివి) - ఇది బహుళ కృత్రిమ ఉపగ్రహాలకు సూచనగా గుణకారాన్ని  నిర్ణయిస్తుంది .
* ఆల్టిమీటర్లు - ఇవి సాధారణంగా వాతావరణ పీడనాన్ని కొలుస్తాయి, ఇది ఎత్తు పెరిగే కొద్దీ తగ్గుతుంది.
* ఏరియల్ ఫోటోగ్రఫీలో, స్టీరియోస్కోపీ .
* సర్వేయింగ్, ముఖ్యంగా లెవలింగ్ .

చారిత్రక సగటు సముద్ర మట్టాల ఖచ్చితమైన కొలత సంక్లిష్టమైంది. భౌగోళిక దృవ్యరాశి అవతరణ (కొన్ని ప్రాంతాలలో సహజంగా సంభవిస్తుంది) పెరుగుతున్న సముద్ర మట్టాల రూపాన్ని ఇస్తుంది. భౌగోళిక ప్రక్రియల కారణంగా దీనికి విరుద్ధంగా ఉద్ధరించబడిన భూభాగాలపై గుర్తులు సగటు సముద్ర మట్టాన్ని తగ్గించడాన్ని సూచిస్తాయి.

## ఇతర కొలత వ్యవస్థలు
యుఎస్ ఆచార కొలత వ్యవస్థలో సముద్ర మట్టానికి మీటర్ల ఎత్తులో సముద్ర మట్టానికి పైన ఉన్న అడుగులు, సంక్షిప్త FAMSL గా పరిగణిస్తారు.

## సంక్షిప్తాలు

* తరచుగా MSL అనే సంక్షిప్తీకరణ ఉపయోగించబడుతుంది.ఉదా ఎవరెస్ట్ పర్వతం (8848 మీ. MSL), లేదా సూచన ఎత్తు పూర్తిగా తొలగించబడుతుంది. ఉదా ఎవరెస్ట్ పర్వతం (8848 మీ).
* సముద్ర మట్టానికి మీటర్లు సాధారణంగా ఉంటాయి.సంక్షిప్త MAMSL, "సముద్ర మట్టానికి పైన" కోసం AMSL అనే సంక్షిప్తీకరణ ఆధారంగా. ఇతర సంక్షిప్తాలు మాస్ల్   MASL.
* ఇతర సంక్షిప్తాలు మాస్ల్  "సముద్ర మట్టానికి మీటర్లు" కోసం MASL.

## ఇవి కూడా చూడండి
* అల్టిట్యూడ్ - భూమికి పైన లేదా సముద్రమట్టానికి పైన ఎత్తు (ఒక వస్తువుకు పైనున్న మరొక వస్తువుకు గల దూరం)

## మూలాలు

## వెలుపలి లంకెలు

వర్గం:భౌగోళికము
వర్గం:కొలమానాలు
వెంగళాయపాలెం

**వెంగళాయపాలెం** గుంటూరు జిల్లా, గుంటూరు మండలం లోని రెవెన్యూయేతర గ్రామం. 

## గ్రామ పంచాయతీ
2013 జూలైలో ఈ గ్రామ పంచాయతీకి జరిగిన ఎన్నికలలో వంగవోలు సాంబశివరావు సర్పంచిగా ఎన్నికైనాడు. ఇతను గుంటూరు జిల్లా సర్పంచులఫోరం ప్రధానకార్యదర్శిగా కూడా ఎన్నికైనాడు.

## దర్శనీయ ప్రదేశాలు/దేవాలయాలు
#శివాలయం:- ఈ ఆలయం స్థానిక శ్రీశైలం కాలనీలో ఉంది.
#శ్రీ పోతురాజుస్వామి:- స్థానిక వెంగళాయపాలెం గ్రామ కొండపై వెలసిన ఈ స్వామివారికి, 2015, ఆగస్టు-30వ తేదీ ఆదివారంనాడు, కొలుపులు వైభవంగా నిర్వహించారు. [4]

## గ్రామంలో ప్రధాన పంటలు
వరి, అపరాలు, కూరగాయలు
## గ్రామంలో ప్రధాన వృత్తులు
వ్యవసాయం

## గ్రామములోని ప్రముఖులు (నాడు/నేడు)
వంగవోలు సుబ్బారావు, సేవారత్న పురస్కార గ్రహీత.
## మూలాలు

వర్గం:గుంటూరు మండలం లోని రెవిన్యూయేతర గ్రామాలు
ఫఫ్ డు ప్లెసిస్

**ఫ్రాంకోయిస్ డు ప్లెసిస్ ** అలియాస్ ** ఫఫ్ డు ప్లెసిస్ ** దక్షిణాఫ్రికా దేశానికి చెందిన అంతర్జాతీయ క్రికెట్ ఆటగాడు.
## చరిత్ర
ఫఫ్ డు ప్లెసిస్ 13 జూలై 1984 న దక్షిణాఫ్రికా లో జన్మించారు.
## బయటి లంకెలు
* 
* 
* 

వర్గం:1984 జననాలు
వర్గం:దక్షిణాఫ్రికా క్రికెట్ క్రీడాకారులు
వర్గం:దక్షిణాఫ్రికా టెస్ట్ క్రికెట్ క్రీడాకారులు
వర్గం:దక్షిణాఫ్రికా వన్డే క్రికెట్ క్రీడాకారులు
వర్గం:దక్షిణాఫ్రికా టీ20 క్రికెట్ క్రీడాకారులు
వర్గం:దక్షిణ ఆఫ్రికా
వర్గం:జీవిస్తున్న ప్రజలు
కోడిపందెం

కోడిపందెం అనేది రెండు పందెం కోళ్ళ మధ్య నిర్వహించే క్రీడ. ఈ పందేలను ప్రతీ యేటా సంక్రాంతి  పండుగ సమయంలో నిర్వహిస్తుంటారు. ఈ పందాలు ప్రపంచ పురాతన పందాలుగా చరిత్రలో చెప్పబడ్డాయి. 6000 సంవత్సరాలకు పూర్వమే పర్షియా లో కోడి పందాలు జరిగాయని తెలుస్తున్నది.  మన రాష్ట్రంలో తూర్పు, పశ్చిమ గోదావరి జిల్లాలలో భారీ ఏర్పాట్లతో పెద్ద ఎత్తున నిర్వహిస్తుంటారు. ఈ పందెం కోసం ప్రత్యేకంగా పెంచే కోడిపుంజులను పందెం కోళ్ళు అంటారు. వీటి ఆహార విషయంలో యజమానులు ఎంతో శ్రద్ధ వహించి పెంచుతారు. పందెం సమయంలో పందెం కోడి కాలికి మూడు నుండి నాలుగు అంగుళాలు చురకత్తిని కట్టి పందెంలోకి దించుతారు. జూదం జరిగే అవకాశం ఉన్నందున ఈ పందేల నిర్వహణ సాంప్రదాయంగా కొనసాగుతున్నప్పటికీ వీటి నిర్వహణకు ప్రభుత్వ అనుమతి ఉండదు.

## కోళ్ళ రకాలు
ఈక రంగును బట్టి పందెం కోళ్లను రకరకాల పేర్లతో పిలుస్తారు. గోదావరి జిల్లాల్లో ఎక్కువగా డేగ, కాకి రకాలుంటాయి. ఆ తర్వాత నెమలి, పర్ల ఎక్కువగా కనిపిస్తాయి. చవల, సేతువ, కొక్కిరాయి, పచ్చకాకి, రసంగి, కౌజు, మైల, ఎరుపుగౌడు, తెలుపుగౌడు వంటి పలు రకాల కోళ్లుంటాయి. కోడి రంగు, సూర్యుని వెలుగుని బట్టి పందెం రాయుళ్లు రంగంలోకి దిగుతారు. కోడి పందేలను నాలుగు రకాలుగా నిర్వహిస్తారు. ఎత్తుడు దించుడు పందెం, చూపుడు పందెం, ముసుగు పందెం, డింకీ పందెం. వీటిల్లో ఎత్తుడు దింపుడు పందేలకు ఎక్కువ గిరాకీ ఉంటోంది. కోళ్లను తీసుకొచ్చిన వారు కాసే పందేల కంటే వాటిని చూడడానికి వచ్చేవారు కాసే పందేలే వందరెట్లు ఎక్కువగా జరుగుతాయి.

## పందెం తీరు
కోడికి కత్తి కడితే పందేల నిర్వాహకులకు కనకవర్షమే. నిర్వాహకులు ఒక పందెం సొమ్ములో 10 శాతాన్ని కేవులు(తీతలు)గా వసూలు చేస్తారు. ఒక్కో బరిలో రోజుకు తీతలే రూ.10 లక్షల నుంచి రూ.30 లక్షల వరకు ఉంటుందని అంచనా.
## విష సంస్కృతి
సంప్రదాయం పేరుతో సాగే కోడిపందేలలో డబ్బే పరమావధిగా మారింది. తరతరాలుగా వస్తున్న పందేలలో పాటించే నీతికి ఎప్పుడో తిలోదకాలిచ్చారు. కాలికి కట్టిన కత్తితో ప్రత్యర్థి పుంజును చిత్తు చేయగలిగిన పుంజునే విజయం వరించడం న్యాయం. అయితే, ఇప్పుడు త్వరగా పందేలు పూర్తిచేసేందుకు, అడ్డదారుల్లో గెలిచేందుకు కత్తులకు విషరసాయనాలు పూసేందుకు కొందరు పూనుకుంటున్నారు. అలాగే బరిలో దిగే కోళ్లకు స్టెరాయిడ్స్, నొప్పి నివారిణులు ఇష్టానుసారం వినియోగిస్తున్నారు.

## తెలుగు నాట కోడి పందెం
కోడి పందెములు తెనుగువారి వినోదములలో చాలా ప్రాచీనమగు వినోదము. మన సారస్వతములో కేతనకవి కాలము నుండియు నారాయణకవి కాలము వరకు పలువురు కవులు ఈ పందెములను వర్ణించినారు. కోడి పందెపు శాస్త్రము కూడా చాలా ప్రాచీనమైనట్టిదే. నారాయణకవి ఈ విషయములో ఇట్లు వర్ణించినాడు:


           "కాచిప్రాతలు దారాలు కట్టుముళ్ళు
            ముష్టులును నీళ్ళముంతలు మూలికలును
            కత్తులపొదుళ్ళు మంత్రముల్ కట్టుపసరు
            లెనయవచ్చిరి పందెగాళ్ళేపురేగి
            వేగ నెమిలి పింగళి కోడి డేగ కాకి
            వన్నెలైదింటి కిరులందు వెన్నెలందు
            రాజ్యభోజనగమన నిద్రామరణ
            ములను విచారించి యుపజాతులను వచించి"
day
* ఆంధ్రుల సాంఘిక చరిత్ర  ........... రచయిత 	సురవరం ప్రతాపరెడ్డి    సంవత్సరం 1950    ప్రచురణకర్త :సురవరము ప్రతాపరెడ్డి సాహిత్య వైజయంతి    చిరునామా :హైదరాబాదు

## మూలాలు
 

వర్గం:వినోద కార్యక్రమాలు
ద్వాత్రింశతి ఆయుధములు

ద్వాత్రింశతి ఆయుధములు (32 ఆయుధములు) హిందూ మతంలో  దుర్గా పూజ సమయములో రాజు పూజించ వలసినవి.

## ఆయుధములు
#బాణము : విలువిద్యలో ధనుస్సు సాయంతో ప్రయోగిస్తారు.
#ఖడ్గము : ఒక పొడవాటి ఆయుధం. మానవ చరిత్రలో అనాదిగా వాడుకలో వున్న ఆయుధం.
#తాసురము (కోదండము) : విల్లు. (నాలుగు మూరలు గలది)
#స్తౌమము
#చేరి
#సృగము : బిండివాలమను ఆయుధము.
#శక్తి : బల్లెము,  రాజు యొక్క ప్రభుశక్తి, మంత్రశక్తి, ఉత్సాహశక్తి
#యష్టి : దండము, చేతికర్ర
#ఖిండివాలము
#పరిఘము
#వరస్వధము
#గద
#ప్రాసము
#ముద్గరము
#ముసలము :రోకలి
#శూలము
#పాశము :త్రాడు, మృగములు పక్షులు మొదలయినవానిని బంధించు రజ్జువు.
#చక్రము :శ్రీకృష్ణుని ఆయుధము.
#మునుండి
#దండము
#వజ్రము
#అశని
#హలము : బలరాముని ఆయుధం, నాగలి
#అరిష్టము
#క్రకచము
#కుంతము
#పరశువు
#శంకువు
#వేణువు :  పిల్లంగ్రోవి;
#తోత్రము
#కుసూలము
#త్రిశూలము : ఒకానొక యాయుధము, ముమ్మెనవాలు.

## మూలాలు

వర్గం:సంఖ్యానుగుణ వ్యాసములు
ద్వాత్రింశతి జలనామములు

#జలముడి
#అమృతము
#ఉదకము
#తోయము
#అపస్సు
#వాః
#హరి
#సవిలము
#కమలము
#పయస్సు
#కీలాలము
#జీవనము
#భువనము
#వనము
#కబంధము
#పాదస్సు
#పుష్కరము
#సర్వాతోముఖము
#అంబస్సు
#అర్ణము
#ఘనరసము
#పానీయము
#నీరము
#క్షీరము
#అంబువు
#శబరము
#కృపీటము
#కాండము
#జవనీయము
#కుశము
#విషము
#మేఘపుష్పము

వర్గం:సంఖ్యానుగుణ వ్యాసములు
పందెంకోడి (సినిమా)

**పందెంకోడి** 2005, డిసెంబరు 16న విడుదలైన తమిళ అనువాద చిత్రం. జీకె ఫిల్మ్స్ కార్పోరేషన్ పతాకంపై విక్రమ్ కృష్ణ నిర్మాణ సారథ్యంలో లింగుస్వామి దర్శకత్వం వహించిన ఈ చిత్రంలో విశాల్, మీరా జాస్మిన్, రాజ్ కిరణ్, లాల్, సుమన్ షెట్టి తదితరులు నటించగా, యువన్ శంకర్ రాజా సంగీతం అందించాడు.

## నటవర్గం

* విశాల్
* మీరా జాస్మిన్
* రాజ్‌కిరణ్ 
* లాల్
* సుమన్ షెట్టి 
* రాజా
* గంజా కరుప్పు
* తలైవాసల్ విజయ్
* జయ మురళి
* షణ్ముగరాజన్
* తెన్నవన్
* రామస్వామి
* మోనిక
* దండపాణి
* జాన్ అమిర్థరాజ్

## సాంకేతికవర్గం
* రచన, దర్శకత్వం: లింగుస్వామి
* నిర్మాత: విక్రమ్ కృష్ణ
* సంగీతం: యువన్ శంకర్ రాజా
* ఛాయాగ్రహణం: నిరవ్ షా, జీవా
* కూర్పు: జి. శశికుమార్
* నిర్మాణ సంస్థ: జీకె ఫిల్మ్స్ కార్పోరేషన్

## పాటలు
ఈ సినిమాకు యువన్ శంకర్ రాజా సంగీతం అందించాడు.

# ఏందమ్మో జరిగినది
# ఓణి వేసిన దీపావళి
# వీరాధి వీరుడా
# గుతంలకడి గానా
# సిరులే కురిసే భూమి ఇది
# వచ్చాడు పందెంకోడి వచ్చాడు

## మూలాలు

వర్గం:2005 తెలుగు సినిమాలు
వర్గం:అనువాద సినిమాలు
వర్గం:తెలుగు కుటుంబకథా సినిమాలు
వర్గం:తెలుగు ప్రేమకథా సినిమాలు
త్రింశతి ఆయుధములు

#భిడివాలము
#అసి
#కోదండము
#భల్లంతకము
#నారాచకము
#రోహణము
#సఖరము
#వజ్రము
#ముష్టి
#ముద్ద్గరము
#శూలము
#ముసలము
#భునుండిక
#ప్రాసము
#ప్రకూర్మము
#కప్పటము
#కటారి
#కాగరము
#అయోదండము
#కణయము
#కుంతము
#అంతలము
#పరశువు
#తోమరము
#చక్రము
#పరిఘము
#పట్టినము
#వంకిణిక
#సబళము
#చిన్వి
#ఈటి
#లెలకట్టె
#అశనిపాతము

వర్గం:సంఖ్యానుగుణ వ్యాసములు
త్రింశతి బ్రహ్మాండ దేవతలు

alt=|thumb|293x293px|విశాఖ మ్యూజియంలో కూర్మంపై ఆసీనుడైన వరుణుడు
#వరుణుడు
#ఋషభుడు
#సహుషుడు
#ప్రత్యూషుడు
#జయుడు
#అనిలుడు
#విష్టుడు
#ప్రభాసుడు
#అజైతపాత
#అహిర్భుద్నుడు
#విరూపాక్షరుద్రుడు
#సురేశ్వరుడు
#జయంత రుద్రుడు
#బహురూపరుద్రుడు
#త్ర్యంబకుడు
#అపరాజితుడు
#వైవస్యత రుద్రుడు
#ఆర్యముడు
#మిత్రుడు
#ఖగుడు
#అర్కుడు
#భగుడు
#ఇంద్రుడు
#భాస్కరుడు
#పూషుడు
#వర్జన్యుడు
#త్రుష్ణ
#విష్ణువు
#అజుడు
#ఆదిత్యుడు
#ప్రజాపతి
#పావిత్రుడు
#హరుడు

వర్గం:సంఖ్యానుగుణ వ్యాసములు
బాలభారతం (పత్రిక)

బాల భారతం పిల్లలకు వినోదంతో పాటు విజ్ఞానాన్ని, విలువలను అందించాలనే లక్ష్యంతో రామోజీ ఫౌండేషన్‌ వెలువడిన మాస పత్రిక. 

## ప్రారంభం-ప్రస్థానం
2013 మే 27న పత్రికావిష్కరణ కార్యక్రమం ఫిల్మ్‌సిటీలో జరిగింది. రామోజీ గ్రూపు సంస్థల ఛైర్మన్‌ రామోజీరావు సమక్షంలో ఈ కార్యక్రమం జరిగింది. ఈ పత్రికను ఈనాడు మేనేజింగ్ డైరక్టర్ అయిన సుమన్, మార్గదర్శి చిట్ ఫండ్స్ అధినేత శైలజా కిరణ్ ల చిన్న కుమార్తె దివిజ ఆవిష్కరించింది. ఫిల్మ్‌సిటీ, డాల్ఫిన్‌ హోటళ్ల ఎండీ విజయేశ్వరి,  సుమన్‌ల కుమారుడు సుజయ్‌  లాంఛనంగా ఆవిష్కరించాడు.  2013 జూన్ 1 వ తేదీన తొలి సంచిక విడుదలైంది.  నాణ్యమైన కాగితంపై 84 పేజీలతో సర్వాంగ సుందరంగా వెలువడుతున్నది. డిసెంబరు 2019 లో పత్రిక ధర 20 రూపాయలు మాత్రమే. ప్రస్తుతం సంచికలు ఉచితంగా అంతర్జాలంలో అందుబాటులో వున్నాయి. మార్చి2021 సంచికతో పత్రిక మూతపడింది. 

## శీర్షికలు-అంశాలు
ఈ పత్రికలో ప్రధానంగా విజ్ఞానం, వినోదం, కళలు, సైన్సు, చరిత్ర, జీవిత చరిత్రలు, సమకాలీన అంశాలు మొదలైన అంశాలు ఉంటాయి. పిల్లల నిత్య జీవితానికి ఉపకరించే అనేకానేక విశేషాలతోపాటు, నీతి కథలు, రంగురంగుల బొమ్మలతో ఆకట్టుకునేలా పత్రికను తీర్చిదిద్దారు. ఆరోగ్యం, వర్తమాన వ్యవహారాలు, విజ్ఞాన శాస్త్రాలు, జీవజాలానికి సంబంధించిన వివిధ ఆసక్తికర విషయాలతో పిల్లలకు అర్థమయ్యే తేలికైన భాషలో ఈ పత్రిక వెలువడుతోంది. పనికిరాని వస్తువుల నుంచి కొత్త వస్తువులు తయారు చేయడం, సులువుగా బొమ్మలు గీయడం ఎలాగో నేర్పే ఈనాడు కార్టూన్‌ ఎడిటర్‌ శ్రీధర్‌ పాఠాలు, జీవన నైపుణ్యాలు, వ్యక్తిత్వ వికాసం వంటివెన్నో అందిస్తుంది.

## మూలాలు

## బాహ్య లంకెలు
* 
* 

వర్గం:మూతబడిన తెలుగు పత్రికలు
చతుర్త్రింశతి బిల్వపత్ర నామములు

#శాండిల్య
#శైలూష
#నులూర
#శ్రీఫల
#కపేతన
#మహాకపిత్ద
#అతిమంగల్య
#మయూర
#గోహరీతక
#శల్య
#మహాఫల
#గృద్వగ్రంధి
#రుభూక
#శలాట
#కర్కతాహ్ర
#శైలపత్ర
#శివేస్ఠ
#పత్రశ్రేష్ట
#గంథపత్ర
#లక్ష్మిపత్ర
#గందఫల
#వదారుహ
#దురారోహ
#త్రిశాఖ ఫత్ర
#త్రిశిఖ
#నీలిమల్లికా
#శివద్రుమ
#అసితానన
#సధాఫల
#పేతఫల
#సత్యాకర్మ
#కంటక
#గంధగర్భ

వర్గం:సంఖ్యానుగుణ వ్యాసములు
కళాప్రపూర్ణ దువ్వూరి వేంకటరమణ శాస్త్రి స్వీయచరిత్ర

కళాప్రపూర్ణ దువ్వూరి వేంకటరమణశాస్త్రి స్వీయచరిత్రను ప్రముఖ వ్యాకర్త, భాషావేత్త, రచయిత దువ్వూరి వేంకటరమణ శాస్త్రి ఆత్మకథ.
## రచన నేపథ్యం
## రచయిత
దువ్వూరి వేంకటరమణ శాస్త్రి సుప్రసిద్ధ సంస్కృతాంధ్ర పండితుడు, కళాప్రపూర్ణ గ్రహీత. వీరిది తూర్పు గోదావరి జిల్లాలో మసకపల్లి గ్రామం. ఈయన విద్యాభ్యాసం తాతగారైన రామచంద్రుడు వద్ద జరిగింది. వీరిరువురూ చదువు ముగిసిన తర్వాత ఎక్కువగా "కట్టు శ్లోకాలు" అనే చిత్రమైన సారస్వత క్రీడా వినోద ప్రక్రియ ఆడేవారు. ఇది నేటి అంత్యాక్షరి లాంటిది. అయితే పాటలతో కాకుండా శ్లోకాలతో ఆడాలి. ఈయన వివాహం పదిహేనేళ్ళ వయసులో కోనసీమలో అమలాపురం తాలూకా ఇందుపల్లి గ్రామంలో జరిగింది. ఈయన మామగారు వంక జగనాధశాస్త్రి. ఈయన 1914 సంవత్సరంలో విజయనగరం సంస్కృత కళాశాలలో విద్యార్థిగా చేరాడు. ఆ కాలంలో గుదిమెళ్ళ వరదాచార్యులు గారు కాలేజీ అధ్యక్షులుగా, కిళాంబి రామానుజాచార్యులు వైస్ ప్రిన్సిపాల్, సంస్కృత భాషా బోధకులు, వజ్ఝల సీతారామస్వామి శాస్త్రులు తెలుగు బోధకులు. ఈయన 1918లో మద్రాసు విశ్వవిద్యాలయం నుండి "విద్వాన్" పరీక్షలో ఉత్తీర్ణులయ్యాడు. వడ్లమాని విశ్వనాథశాస్త్రి, వడ్లమాని లక్ష్మీనరసింహశాస్త్రి, సోమావజ్ఝల సత్యనారాయణశాస్త్రి, గుళ్లపల్లి వేంకటేశ్వరశాస్త్రి నలుగురు వీరి సహాధ్యాయులుగా విద్వాన్ పరీక్షలో సఫలీకృతులయ్యారు.

## రచనాంశాలు
## శైలి-శిల్పం
## ప్రాధాన్యత
## ప్రచురణలు
## ఉదాహరణలు
## మూలాలు

## ఇవి కూడా చూడండి

వర్గం:ఆత్మకథలు
వర్గం:తెలుగు పుస్తకాలు
పద్మావతి మహిళా విశ్వవిద్యాలయం

ఆంధ్ర ప్రదేశ్ రాష్ట్ర మహిళల విద్యాభివృద్ధి కొరకు 1983వ సంవత్సరంలోఎన్.టి. రామారావు ముఖ్య మంత్రిగా వున్నప్పుడు శ్రీ పద్మావతి మహిళా విశ్వ విద్యాలయాన్ని తిరుపతిలో ఏర్పాటు చేసారు. ఇది ఆంధ్ర ప్రదేశ్ లోని ఏకైక మహిళా విశ్వ విద్యాలయం. ఇది తిరుపతి జిల్లా ప్రముఖ పట్టణమైన తిరుపతిలో- పవిత్ర తిరుమల కొండ పాదాల చెంత సుమారు 138 ఎకరాల విస్తీర్ణంలో నిర్మించ బడివున్నది. మొదట్లో 10 ఫాకల్టీలతో, 300 మంది విద్యార్థులతో, 25 మంది ఉద్యోగులతో ప్రారంబమైన ఈ విశ్వ విద్యాలయం కాల క్రమేణ ఎంతో అభి వృద్ధి చెందినది. 

ఈ విశ్వ విద్యాలయంలోని ఇంజనీరింగు సంబంధిత కోర్సులలో ఆంధ్రా ప్రాంతం వారికి 43 శాతం, తెలంగాణా ప్రాంతం వారికి 36 శాతం, రాయలసీమ ప్రాంతం వారికి 22 శాతం కేటాయించ బడ్డాయి. ఈ విశ్వవిద్యాలయం నేషనల్ అసెస్ మెంట్ అండ్ అక్రిడిటేషన్ కౌన్సిల్ ద్వారా నాలుగు నక్షత్రాల గుర్తింపు పొందింది. ప్రొఫెసర్ దువ్వూరు జమున 2020 జనవరిలో వైస్ ఛాన్సలర్ గా నియమితులయ్యారు.

## ఇవి కూడా చూడండి

* తెలంగాణ మ‌హిళా యూనివర్సిటీ
* మనరాయలసీమ
* ఆంధ్రప్రదేశ్ లోని విశ్వవిద్యాలయాల జాబితా
* ఆంధ్రప్రదేశ్ ఉన్నత విద్యాసంస్థల జాబితా
* విశ్వవిద్యాలయము

## మూలాలు

## బయటి లంకెలు
* అధికారిక వెబ్సైట్

వర్గం:విశ్వవిద్యాలయాలు
వర్గం:తిరుపతి జిల్లా
వర్గం:తిరుపతి నగరం
జాతీయ పౌష్టికాహార పరిశోధనా సంస్థ

**జాతీయ పౌష్టికాహార పరిశోధనా సంస్థ** హైదరాబాదులో తార్నాక ప్రాంతంలో ఉంది. (ఇంగ్లీషు:National Institute of Nutrition. )  జీనోమ్ వ్యాలీలో కూడా తన కార్యకలాపాలును ప్రారంభించింది.

## ప్రారంభము
1918వ సంవత్సరంలో బెరిబెరి వ్యాధి పరిశోధనా సంస్థగా తమిళనాడు లోని కూనూరులో ఒక గదిలో ప్రారంభ మైనది. అనంతర కాలంలో పౌష్టికాహార లోపాల వలన కలిగే వ్యాదుల పరిశోధన ప్రారంభించి 1928 నాటికి పూర్తి స్థాయి పరిశోధన సంస్థగా అభి వృద్ది చెందినది. ఆ తర్వాత ఈ పరిశోధన సంస్థ 1958 వ సంవత్సరంలో హైదరాబాదుకు తరలించబడింది. అప్పటినుండి దిన దినాభి వృద్ధి చెందుతూ పౌష్టికాహార లోపాలపై అనేక పరిశోధనలు చేస్తూ ఉంది. ఈ పరిశోధనాలయం హైదరాబాదులోని తార్నాక ప్రాంతంలో ఉంది. 

## పేరు మార్పు
1969వ సంవత్సరంలో ఈ సంస్థ గోల్డన్ జూబిలీ ఉత్సవాలను జరుపుకొన్నది. ఆ సందర్భంలోని ఈ సంస్థ పేరు National Institute of Nutrition (NIN) గా పేరు మార్చారు.

## గ్రంథాలయం
ఈ సంస్థలో అత్యంత ఆధునికమైన విజ్ఞాన సంబంధ గ్రంథాలయం ఉంది. ఈ గ్రంథాలయం ప్రపంచంలోని ఈ తరహా గ్రంథాలయాలలో ఒకటిగా గుర్తింపు పొందినది. ఇక్కడ పరిశోధనలు చేస్తున్న పరిశోదకులకు ఈ గ్రంథాలయం ఎంతగానో తోడ్పడుతున్నది.

## ప్రదర్శన శాల
ఇక్కడ ఒక మ్యూజియం కూడా ఉంది. వివిధ రకాల జంతులువులు పరిశోధన నిమిత్తము ఇక్కడ ఉంచబడ్డాయి. ఆ పరిశోధన ఫలితాలను పరీక్షించుటకు ఈ జంతువులు ఉపయోగ పడుతున్నాయి.

## ప్రస్తుతం ఈ సంస్థ చేపట్టిన కార్య క్రమాలు

వర్గం:ప్రభుత్వరంగ సంస్థలు
వర్గం:1918 స్థాపితాలు
కాశీఖండం

**కాశీఖండము** శ్రీనాథుడు రచించిన తెలుగు కావ్యము. ఇది క్రీస్తుశకం 1440 కాలంనాటి రచన. స్కాంద పురాణంలో సులభగ్రాహ్యంగా ఉన్న ఈ కథా భాగాన్ని శ్రీనాథ మహాకవి కాశీఖండముగా రూపుదిద్దారు. ఇందులో వారణాశిగా ప్రసిద్ధిచెందిన కాశీ క్షేత్ర మహత్యం, దాని వైశిష్ట్యం, కాశీ యాత్రా విశేషాలు, శివునికి కాశీకి గల అనుబంధం, అనేక కథలు, ఉపకథలు, కాశీకి సంబంధించిన ఎన్నో విశేషాలు ఉన్నాయి.

## కథాసంగ్రహం
సూతుడు శౌనకాదులకు కాశీఖండం కథను వివరిస్తాడు. వింధ్యపర్వతం తనకు మేరువుకు గల తారతమ్యం వివరించమని నారదుని కోరింది. నారదుడు మేరువు కూడా ఇలాగే పలికిందని తప్పుకున్నాడు. వింద్యపర్వత విజృంభణ వల్ల త్రిలోకాలకు ఆపద వాటిల్లింది. దాని నివారణకు దేవతలు మునులు బ్రహ్మ ఉపదేశంతో కాశీనివాసియైన అగస్త్యుని ప్రార్ధిస్తారు. అగస్త్యుడు కాశీ వియోగానికి చింతించి, దక్షిణదిశకు పోతూ వింద్య గర్వాపరణం చేస్తాడు. దక్షారామం దర్శించి, కొల్లాపురం శ్రీమహాలక్ష్మి ఆజ్ఞ పాటిస్తాడు. అగస్త్యుడు లోపాముద్రకు కాశీయే ముక్తిస్థానమని శివశర్మోపాఖ్యానాన్ని వివరిస్తాడు. విశ్వేశ్వరుడు పార్వతీదేవికి వివరించిన ప్రకారం కుమారస్వామి అగస్త్యునికి కాశీక్షేత్ర మహాత్మ్యాన్ని వివరిస్తాడు. వారణాసి నామ నిర్వచనం, ప్రకృతి పురుషులైన అర్థనారీశ్వరులు కాశీ చేరడం, కాశీలోని తీర్థ వాపికా కుండికా నదీ మహాత్మ్యాలు, లింగ ప్రాఅదుర్భావ మహాత్మ్యాలు అర్కుల మహాత్మ్యాలు వర్ణిస్తాడు. శివతీర్థ మహాత్య్మ వివరణకు సుశీల కథ కళావత్యుపాఖ్యానంలో వివరింపబడింది. బ్రహ్మ అనావృష్టి నివారణకు దివోదాసుకు భూరాజ్య పట్టాభిషేకం చెయ్యడం, ధరావియోగం వల్ల వేల్పులు దివోదాసుని పదవీభ్రష్టున్ని చెయ్యడానికి నిశ్చయీంచి పూనుఓడం దివోదాసు బొందితో నిర్యాణం పొందడం, దివోదాస వర్ణనంలో వివరించబడింది. విశ్వేశ్వరుని పరీక్షకు తట్టుకోలేని వ్యాసుడు కాశీని శపింపబూనడం, శివాజ్నచే కాశీవియోగం పొందడం, విశ్వేశ్వరుడు అంతర్దేహం ప్రవేశించడం, దేవతా యాత్రా విధాన వివరణ చెయ్యడం వర్ణించబడ్డాయి.

## ప్రాచుర్యం
శ్రీనాథ కృతమైన ఈ కాశీఖండం తెలుగు సాహిత్యంలో విశేషమైన ప్రాచుర్యాన్ని పొందింది.
## బయటి లింకులు
* కాశీఖండం గురించి గరికపాటి నరసింహారావు ప్రవచనం(1) 2, 3, 4, 5,  6

## మూలాలు

వర్గం:తెలుగు కావ్యములు
వర్గం:1917 పుస్తకాలు
వర్గం:తెలుగు పుస్తకాలు
వర్గం:1888 పుస్తకాలు
దుష్యంతుడు

దుష్యంతుడు చిన్ననాటి నుండి అడవులలో తిరుగుతూ పులులను సింహాలనూ వేటాడి పట్టుకుంటూ ఆడుకొనేవాడు. దుష్యంతుని రాజ్యపాలనలో ప్రజలు ధర్మ మార్గం అవలంబిస్తూ ప్రశాంత జీవితం అవలంబిస్తూ జీవిస్తున్నారు.
## వేటకు వెళ్ళుట
ఒక రోజు దుష్యంతుడు వేటకు వెళ్ళి వేటాడుతూ ఒక తపోవనానికి చేరుకున్నాడు. అది బద్ద శత్రువులైన సింహాలూ ఏనుగులూ లాంటి జంతువులనేకం తో  కలసి సహజీవనం చేస్తున్న మహర్షి కణ్వాశ్రం. దుష్యంతుడు మిగిలిన వారిని వదిలి మహర్షి దర్శనార్ధం ఆశ్రమంలోకి ఒంటరిగా వెళ్ళాడు. అక్కడ అతడు సౌందర్యవతి అయిన కణ్వ మహర్షి పెంపుడు కూతురు శకుంతల ను చూసాడు. ఆమె అందానికి ముగ్ధుడైయ్యాడు. శకుంతలనూ దుష్యంతుని అందం ఆకర్షించింది. పరస్పర పరిచయా లయ్యాక ఆమె కణ్వమహర్షి కూతురని తెలుసుకున్నాడు. దుష్యంతుడు శకుంతలతో బ్రహ్మచారి అయిన కణ్వమహర్షికి కూతురెలా కలిగిందని సందేహం వెలిబుచ్చాడు.

## శకుంతలా దుష్యంతుల వివాహం

శకుంతల ద్వారా దుష్యంతుడు ఆమె క్షత్రియ కన్య అని తెలుసుకుని దుష్యంతుడు ఆమె మీద మనసుపడి గంధర్వ రీతిన వివాహం చేసుకున్నాడు. వివాహ సమయంలో శకుంతలకు పుట్టిన బిడ్డను చక్రవర్తిని చేస్తానని వాగ్ధానం చేసాడు. రాజలాంఛనాలతో ఆమెను రాజధానికి తీసుకు వెళతానని మాటిచ్చి రాజధానికి వెళ్ళాడు. కణ్వమహర్షి ఆ విషయం దివ్యదృష్టి ద్వారా గ్రహించి వారి వివాహానికి అనుమతించి శకుంతల పుత్రుడు చక్రవర్తి కాగలడని దీవించాడు. శకుంతలకు ఆమె పుత్రుడు మహా బలవంతుడై ఆయురారోగ్య ఐశ్వర్యవంతుడు కాగలడని వరం ప్రసాదించాడు. మహర్షి మాటలను నిజంచేస్తూ శకుంతలకు మహాబలవంతుడైన భరతుడు చక్రవర్తి లక్షణాలతో జన్మించాడు.

## దుష్యంతుడు శకుంతలను స్వీకరించుట
కణ్వమహర్షి శకుంతలను అత్తవారింటికి పంపడం ఉచితమని భావించి శిష్యులను తోడిచ్చి ఆమెను కుమారునితో సహా దుష్యంతుని వద్దకు పంపాడు. దుష్యంతుడు శకుంతలను తెలియనట్లు నటిస్తూ ఆమెను నిరాకరించాడు. శకుంతల దుఃఖిస్తూ పలువిధాల ప్రార్ధించినా దుష్యంతుడు ఆమెను స్వీకరించడానికి అంగీకరించలేదు. చివరిగా ఆకాశవాణి శకుంతల మాటలు సత్యమని చెప్పడంతో దుష్యంతుడు లోకనిందకు వెరచి భార్యా బిడ్డలను  స్వీకరించి భరతునికి యువరాజ్య పట్టాభిషేకం చేసాడు.
ఆకాశవాణి  ఈ పుత్రుడు నీ సంతానమే ఇతనిని భరించు అని చెప్పినందువల్ల ఈ దుష్యంత కుమారుడు భరతుడు అని పిలవబడ్డాడు. ఇతనికి ఇంకొక పేరు సర్వ దమనుడు.

## వెలుపలి లింకులు
పాల్ బ్రంటన్

**పాల్ బ్రంటన్** (1898 అక్టోబరు 21 – 1981 జూలై 27) ఒక ఆంగ్ల తత్వవేత్త, సన్యాసి, యాత్రికుడు.ఆయన చేస్తున్న పాత్రికేయ వృత్తిని వదిలేసి యోగులతో, సన్యాసులతో గడిపి ప్రాచ్య, పాశ్చాత్య దేశాల నిగూఢ తత్వాలను అధ్యయనం చేశాడు.
## జీవిత చరిత్ర
బ్రంటన్ 1898 లో లండన్‌లో జన్మించాడు. ఆయన జన్మనామం రఫెల్ హర్స్ట్. మొదట్లో పుస్తక విక్రేత మరియి పాత్రికేయుడుగా పనిచేసాడు. పాత్రికేయుడిగా వ్యాసాలు రాసేటపుడు అనేక మారు పేర్లతో రాసేవాడు. పాల్ బ్రంటన్ అనే పేరు అలా సృష్టించుకున్నదే. మొదటి ప్రపంచ యుద్ధ సమయంలో ట్యాంక్ విభాగంలో పనిచేశాడు. తరువాత రహస్య శాస్త్రాల అధ్యయనం మీద ఆసక్తి కలిగింది. అందులో భాగంగా 1930 లో బ్రంటన్ భారతదేశానికి వచ్చాడు. మెహెర్ బాబా, చంద్రశేఖరేంద్ర సరస్వతి, రమణ మహర్షి, యోగి రామయ్య లాంటి యోగులని కలిశాడు. మొదట కంచి శంకరాచార్య చంద్రశేఖరేంద్ర సరస్వతిని కలవగా ఆయన రమణ మహర్షిని కలవమని సూచించాడు. 1931 లో బ్రంటన్ మొట్టమొదటి సారిగా రమణ మహర్షిని కలిశాడు.

బ్రంటన్ రమణ మహర్షిని 'భగవంతుని తెలుసుకోవడం ఎలా?' లాంటి ప్రశ్నలు అడిగాడు. అందుకు రమణులు 'విచారణ ద్వారా నువ్వెవరో తెలుసుకో' అని సమాధానమిచ్చాడు.

రెండవ ప్రపంచ యుద్ధ సమయంలో బ్రంటన్ మైసూరు మహారాజా నాలుగవ కృష్ణరాజ ఒడయారు ఆస్థానంలో ఉన్నాడు. ఆయన రచించిన ది క్వెస్ట్ ఆఫ్ ది ఓవర్‌సెల్ఫ్ అనే పుస్తకాన్ని మహారాజాకు అంకితం ఇచ్చాడు. 
1940 లో మహారాజా మరణించినపుడు ఆయన అంత్యక్రియలకు కూడా హాజరయ్యాడు.

## జీవన శైలి
పాల్ బ్రంటన్  ఆధ్యాత్మిక సత్యాల సాధనలు, అవగాహన, సాక్షాత్కారం వంటి  భాగస్వామ్యానికి తన జీవితాన్ని అంకితం చేశాడు. మనుషులలోని ఆత్మ విలువలను ఆయన తెలుసుకోవడం ప్రాంరంభించాడు. ఆయన పదకొండు పుస్తకాలు వ్రాశాడు. అతనికి వచ్చే  రోజువారీ ఆలోచనలను చిన్నవిగా నోట్స్ గా  రాయడం రాశాడు, ప్రపంచవ్యాప్తంగా వందలాది మంది ఉపాధ్యాయులు, ఫకీర్లను, సన్యాసులను,  దొంగ  సాధువులను  కలసినాడు. బ్రంటన్  ప్రజలను తన అనుచరులుగా మారకుండా నిరోధించి నప్పటికీ, .అనివార్యంగా అతన్ని కలిసిన చాలా మంది అతని శిష్యులయ్యారు.  ఆయన తన సలహాను, మార్గదర్శకత్వాన్ని ఎప్పుడు, ఎక్కడ సముచితమో తెలియజేశాడు. అందులో జరిగిన ఒక ఉదాహరణను చుస్తే, ఒక వ్యక్తి  తన కొత్త రెస్టారెంట్ ను ఆశీర్వదించమని  అడిగినప్పుడు, బ్రంటన్ ప్రతిస్పందన గమనిస్తే, అతడు అన్న మాట  "నేను మీ సంస్థను ఆశీర్వదించగలను, ఆధ్యాత్మిక పాఠం ఎదగడానికి  మీకు   సహాయపడుతుంది, కానీ మీ వ్యాపారం  విజయవంతం కావాలని మీరు కోరుకుంటే, ఒక వ్యాపారవేత్త సలహాను అడగాలని నేను సూచిస్తున్నాను!" అని అన్నాడు.

## రచనలు
పాల్ బ్రంటన్ తన ఆధ్యాత్మిక ప్రయాణం లో పుస్తకాల రచనలు కూడా చేయడం జరిగింది. అందులో ఏ సెర్చ్ ఇన్ సీక్రెట్ ఇండియా, ది సీక్రెట్ పాథ్, ది ఇన్నర్ రియాలిటీ ,ఏ సెర్చ్ ఇన్ సీక్రెట్ ఈజిప్ట్, హిడెన్ టీచింగ్ బియాండ్ యోగ మొదలైన రచనలు చేసాడు   
   
## మూలాలు
బసవ

**బసవ** అనగా బసవేశ్వరుడు.

* బసవన్న అయోమయ నివృత్తి పేజీ.
* బసవయ్య అయోమయ నివృత్తి పేజీ.
* బసవరాజు
* బసవ పురాణం పాల్కురికి సోమనాథుడు రచించిన శైవ గ్రంథం.
* బసవాపురం అయోమయ నివృత్తి పేజీ.
రేగుల్లంక(అవనిగడ్డ)

**రేగుల్లంక.** కృష్ణా జిల్లా అవనిగడ్డ మండలానికి చెందిన రెవెన్యూయేతర గ్రామం.

## గ్రామ భౌగోళికం
సముద్రమట్టానికి 6 మీ.ఎత్తు
ఇది కృష్ణా నదీగర్భ గ్రామం.
### సమీప గ్రామాలు
రేపల్లె, మచిలీపట్నం, తెనాలి, పెడన

### సమీప మండలాలు
మోపిదేవి, నాగాయలంక, రేపల్లె, చల్లపల్లి

## గ్రామానికి రవాణా సౌకర్యాలు
అవనిగడ్డ, నాగాయిలంక నుండి రోడ్దురవాణా సౌకర్యం ఉంది. రైల్వేస్టేషన్: గుంటూరు 66 కి.మీ

## గ్రామంలో విద్యా సౌకర్యాలు
సి.బి.సి.ఎన్.సి.పాఠశాల.
## గ్రామములో మౌలిక వసతులు
### త్రాగునీటి సౌకర్యం
రేగుల్లంక గ్రామములోని పాతకోట, ఎస్.సి.కాలనీవాసుల దాహార్తి తీర్చుటకై, 27.5 లక్షల రూపాయల అంచనా వ్యయంతో ఒక ఓవర్ హెడ్ ట్యాంకు నిర్మాణం జరుగుచున్నది. [7] 
### "ఎకోశాన్" మరుగుదొడ్లు
#రాష్ట్రంలో మొదటిసారి, ఈ గ్రామములో, **ఎకోశాన్ ** మరుగుదొడ్లు రూపుదిద్దుకున్నవి. నీటితో పనిలేని, వాసన రాని, వాతావరణ బంధువుగా ఉండే, స్వయంగా ఎరువుగా తయారుచేసే మరుగుదొడ్లను (50+50) ఇక్కడ నిర్మించారు. "ఆర్ధిక సమతా మండలి" అను ఒక స్వచ్ఛంద సేవా సంస్థ ఈ ప్రాజెక్టును రూపొందించి, నిర్మించింది. [1]&[2] 
#ఈ మరుగుదొడ్ల పనితీరునూ, ప్రత్యేకతనూ, వ్యవసాయశాఖ సహాయ సంచాలకుల బృందం, ఆర్థిక సమతా మండలి వారితో కలిసి, 31-12-2013న పరిశీలించారు. ఈ విధానంలో, 6 నెలలలో రసాయనిక ఎరువు తయారవుతుందని చెప్పారు. ఈ ఎరువును ఉపయోగించి, గ్రామంలో ప్రయోగాత్మకంగా పంటలను పండిచుచున్నట్లు తెలిపారు. [3]
#ఈ మరుగుదొడ్ల వినియోగంలో అద్భుత ఫలితాలు ఇమిడి ఉన్నాయని Central Insivation in Public system అను సంస్థకు డైరెక్టరు అయిన శ్రీ డి.చక్రపాణి, 2014,జనవరి-13న వీటిని సందర్శించి, కితాబు ఇచ్చారు. [4] 
#రాష్ట్రంలోని 23 జిల్లాలలోని వివిధ గ్రామాల సర్పంచులు, గ్రామ కార్యదర్శులు, 2014,మార్చి-12న ఈ గ్రామాన్ని సందర్సించి, ఈ గ్రామస్థులు అమలుచేస్తున్న పథకాలను చూసి, హర్షం వ్యక్త పరిచారు. వీరేగాక, ఇంకా, ఉత్తరాఖండ్, ఉత్తర ప్రదేశ్, రాజస్థాన్, పంజాబ్, తమిళనాడు రాష్ట్రాల ప్రతినిధులు, అధికారులు గూడా ఇక్కడకు వచ్చారు. వీరందరూ, ఎకోశాన్ మరుగుదొడ్ల పనితీరును ఆసక్తితో తెలుసుకున్నారు. "సెంటర్ ఫర్ ఇన్నొవేషన్ ఇన్ పబ్లిక్ సిస్టం" వారి ఆధ్వర్యంలో ఈ బృందం, గ్రామాన్ని సందర్శించి, ఈ పథకాన్ని అమలుచేస్తున్న గ్రామస్తులను అభినందించింది. వీరిలో కొందరు, తిరిగి వారి గ్రామాలకు వెళ్ళి, అక్కడ గూడా ఈ పద్ధతిని అమలుపరుస్థామని అన్నారు. [5]
#2014,అక్టోబరు-28న ఆంధ్రప్రదేశ్ రాష్ట్ర శాసనసభా ఉపసభాపతి, వీటి పనితీరుని పరిశీలించి ప్రశంసించారు. ఈ సందర్భంగా గ్రామంలో పర్యటించిన ఆయన, ప్రతి ఇంటి ఆవరణలోని మరుగుదొడ్డి ముందు, పూలచెట్లు ఉండటాని చూసి, ఆశ్చర్యపోయినారు. [6]
## గ్రామ పంచాయతీ
ఈ గ్రామం పులిగడ్డ గ్రామ శివారు గ్రామం.

## మూలాలు

## వెలుపలి లంకెలు
[1] ది హిందు, ఆంగ్ల దినపత్రిక; 2011,అక్టోబరు,20; 3వపేజీ.
[2] ఈనాడు కృష్ణా/అవనిగడ్డ; 2013,మార్చి-14; 3వపేజీ.
[3] ఈనాడు కృష్ణా/అవనిగడ్డ; 2014,జనవరి-1; 3వపేజీ.
[4] ఈనాడు కృష్ణా; 2014,జనవరి-14; 2వపేజీ. 
[5] ఈనాడు కృష్ణా; 2014,మార్చి-12; 3వపేజీ.
[6] ఈనాడు కృష్ణా/అవనిగడ్డ; 2014,అక్టోబరు-29; 1వపేజీ.
[7] ఈనాడు అమరావతి; 2015,నవంబరు-9; 37వపేజీ.
టీచర్: కథా కమామిషు (పుస్తకం)

**టీచర్: కథా కమామిషు** కత్తి నరసింహా రెడ్డి వ్రాసిన పుస్తకం.
## విశేషాలు
ఇందులో ముప్పైమంది ప్రముఖులు వ్రాసిన కథలు, వ్యాసాలు ఉన్నాయి. ఆ ప్రముఖుల్లో చాగంటి సోమయాజులు, సింగమనేని నారాయణ, కాళీపట్నం రామారావు, బాపు, చేకూరి రామారావు, మధురాంతకం రాజారాం, దాశరధి రంగాచార్య,సాకం నాగ రాజ, సుధామూర్తి, చుక్కా రామయ్య, కత్తి నరసింహా రెడ్డి మొదలగు వారి రచనలతో కూడుకున్న ఈ పుస్తకాన్ని మొదలెడితే చాలు అదే చదివించేస్తుంది.

వర్గం:తెలుగు పుస్తకాలు
వర్గం:2012 పుస్తకాలు
వర్గం:తెలుగు నవలలు
వికియానా

**వికియానా** 16వ శతాబ్ది నాటి వార్తలు, సంఘటనల గురించిన వార్తానివేదికలు, పత్రాల సంగ్రహం. వీటిలో ఒక ఆకు, బొమ్మలతో కూడిన పెద్ద షీట్లు, కరపత్రాలు, ముద్రించిన పత్రాలు, చేతిరాత పాఠ్యాలు, బొమ్మలు ఉన్నాయి. ఈ కాలనాళికను స్విట్జర్లాండ్లో పరివర్తనకు సంబంధించిన ప్రముఖ భాండాగారములలో ఒకటిగా పరిగణిస్తారు. జొహాన్ జాకబ్విక్ (1522-1588) పేరున ఈ సంగ్రహం ఏర్పడింది. అతడు 1552 లో ప్రిడిగర్క్రిషే, దాని అనుబంధ ఆసుపత్రికి మతాధికారిగా పనిచేశాడు. ఆ తరువాత జ్యూరిచ్ లో గ్రాస్మున్స్టర్ లో మతాధికారిగా పనిచేశాడు. 1559, 1588 మధ్యకాలంలో ఆ నాటి వార్త వివరాలను కాలరేఖానుక్రమంలో పేర్చడమే కాక, తరువాత 1505 నుండి 1559 వరకు గలవాటిని కూడా చేర్చాడు.

## చిత్రమాలిక

File:Wickiana Heuschrecke.jpg|గొంగళిపురుగు
File:Wickiana Treppensturz.jpg| బాస్టియన్ హెగ్నర్ అనే సన్యాసి రాపర్స్విల్ లో 1561 నవంబరు 12 లో మరణించుట
File:Wickiana Kind Maschwanden.jpg|మాస్వండెన్ లో పంది దాడిలో చనిపోయిన బిడ్డ.
File:Wickiana Mönche.jpg|జెనీవాలో ఇద్దరు సన్యాసులు మోసంచేసినందులకు కొరడా దెబ్బలు తిన్నారు. 
File:Zentralbibliothek Zürich - Von einem schrecklichen und wunderbarlichen Cometen so sich den Dienstag nach Martini dieses lauffenden M D LXXViJ Jahrs am Himmel erzeiget hat - 000003593.jpg|1577 నాటి తోకచుక్క. ప్రేగ్, 1577 నవంబరు 12


## మూలాలు
*M. Senn, * Die Wickiana. Johann Jakob Wicks Nachrichtensammlung aus dem 16. Jahrhundert*, Zürich 1975.
*Franz Matthias Mauelshagen, *Wunderkammer auf Papier. Die Wickiana zwischen Reformation und Volksglaube*, Diss. Univ. Zürich, Zürich 2008.
*Wolfgang Harms, Michael Schilling (eds.), *Die Wickiana. Die Sammlung der Zentralbibliothek Zürich*, Tübingen 1997–2005.

## బయటి లింకులు
* Zentralbibliothek Zürich

వర్గం:History of Zürich
వర్గం:Collection of the Zentralbibliothek Zürich
బాబ్

**బాబ్** (Bob) ఒక ఆంగ్ల పేరు.

* బాబ్ డిలాన్ (Bob Dylan) ఒక అమెరికా గాయకుడు-గేయరచయిత, వాద్యకారుడు, చిత్రకారుడు, కవి . 
* బాబ్ హోప్ (Bob Hope) ప్రపంచ ప్రసిద్ధిచెందిన హాస్యజీవి. 
* బాబ్ బ్రయన్ అమెరికన్ టెన్నిస్ ఆటగాడు.
* బాబీ డారిన్ అమెరికన్ నటుడు, రచయిత, గాయకుడు.
* బాబ్ క్రిస్టో ఆస్టేలియా హిందీ చలన చిత్ర నటుడు.
షట్త్రింశతి షట్కంటక తత్త్వములు

#ప్రకృతి
#బుద్ధి
#అహంకారము
#మనస్సు
#శ్రోత
#త్వక్కు
#చక్షువు
#జిహ్వ
#ఘ్రాణము
#వాక్కు
#పాణి
#పాదము
#పాయు
#గుహ్య
#శబ్ధము
#స్పర్శము
#రూపము
#ధనము
#గంధము
#ఆకాశము
#వాయువు
#వహ్ని
#బలము
#పృధివి
#మాయ
#కాల
#నియతి
#కల
#అవిద్య
#రాగ
#పురుష
#సదాశివ
#ఈశ్వర
#శుద్దవిద్య
#శివ
#శక్తి

వర్గం:సంఖ్యానుగుణ వ్యాసములు
అంతర తామర

thumb|అంతర తామర మొక్క
**అంతర తామర** చెరువులలో, నీటి గుంటలలో పెరిగే నీటి మొక్క. ఇది నాచు జాతికి సంబంధించినది. నీళ్లలో తేలుతుంది. దీని వేళ్లు సన్నగా, దారాల మాదిరిగా కుంచెలాగా ఉంటాయి. ఇది ఎత్తు పెరగదు. దీనికి పూలు. పళ్లు ఉండవు. ఆకు యొక్క భేదము వలన ఇది రెండు రకాలుగా ఉంటుంది.
* చిన్న ఆకు కలిగినది పద్మాకారంలో ఉంటుంది. పసుపు పచ్చ రంగు కలిసిన ఆకుపచ్చరంగును కలిగి ఉంటుంది. దీని రసము చిక్కగా ఎర్రని రంగులో ఉంటుంది.
* పెద్ద ఆకులు కలిగినది ఆకుపచ్చరంగు కలిగిఉంటుంది. దీని కాడ 3 అంగుళాల పొడవుతో, చివర ఆకులు కలిగి ఉంటుంది.

దీనిని తొక్కి, తీసిన రసము పలచగ పసుపు రంగు కలిగి చేదుగా ఉంటుంది. ఈ రెండు దినుసుల మొక్కయందు క్షారము ఉంటుంది. క్షారపాక విధానమును అనుసరించి తీయబడిన క్షారమును తాటిబెల్లములో కలిపి తింటే, శూల కడుపుబ్భరము హరిస్తుంది.

శుద్ధిచేసిన మైలతుర్థ మును చిన్నాకుల అంతర తామర ముద్దలోపెట్టి లఘుపుటము వేస్తేతెల్లగా భస్మమవుతుంది. ఈ జాతి మొక్కలను శరీరమునందువేసి, కట్టినచో శరీరంలోని మంట (దాహరోగము), తక్షణమే తగ్గుతుంది.

## మూలములు


వర్గం:నీటి మొక్కలు